हर राजनीतिक दल में थे सुरेश अंगड़ी के चाहने वाले, निधन पर सभी दलों के नेताओं ने जताया शोक
केंद्रीय रेल राज्य मंत्री सुरेश अंगड़ी के निधन पर पीएम मोदी समेत कई राजनेता उन्हें श्रद्धांजलि दे रहे हैं। सुरेश अंगड़ी मोदी कैबिनेट में पहले नेता हैं, जिनकी कोरोना से मौत हुई है।
नई दिल्ली। केंद्रीय रेल राज्य मंत्री सुरेश अंगड़ी का बुधवार को कोरोना से निधन हो गया। भाजपा नेता सुरेश अंगड़ी कर्नाटक के बेलगावी से सांसद थे। बीते 11 सितंबर को उनकी कोरोना रिपोर्ट पॉजिटिव आने के बाद दिल्ली के अखिल भारतीय आयुर्विज्ञान संस्थान (एम्स) में भर्ती कराया गया था, जहां बुधवार को इलाज के दौरान अंगड़ी का 65 साल की उम्र में निधन हो गया। दिवंगत सुरेश अंगड़ी के निधन पर पीएम मोदी समेत कई राजनेता उन्हें श्रद्धांजलि दे रहे हैं। सुरेश अंगड़ी मोदी कैबिनेट में पहले नेता हैं, जिनकी कोरोना से मौत हुई है। सुरेश अंगड़ी कोरोना के कारण मरने वाले कर्नाटक के दूसरे सांसद हैं। बता दें कि, रेल राज्य मंत्री सुरेश अंगड़ी कर्नाटक के बेलगाम से लोकसभा सांसद थे। वह बेलगाम से चार बार लोकसभा के सदस्य निर्वाचित हुए। 2019 के चुनाव में भी उन्हें जीत मिली थी। वह 2004, 2009, 2014 और 2019 में लोकसभा चुनाव जीतकर संसद पहुंचे थे। प्रधानमंत्री नरेंद्र मोदी ने  सुरेश अंगड़ी के निधन पर ट्वीट करते हुए लिखा- 'श्री सुरेश अंगड़ी एक असाधारण कार्यकर्ता थे, जिन्होंने कर्नाटक में पार्टी को मजबूत बनाने के लिए कड़ी मेहनत की, वह एक समर्पित सांसद और प्रभावी मंत्री थे, जिनकी सभी जगह प्रशंसा होती थी, उनका निधन दुखद है। इस दुख की घड़ी में मेरी भावना उनके परिवार और दोस्तों के साथ है, ओम शांति।'नई दिल्ली। केंद्रीय रेल राज्य मंत्री सुरेश अंगड़ी का बुधवार को कोरोना से निधन हो गया। भाजपा नेता सुरेश अंगड़ी कर्नाटक के बेलगावी से सांसद थे। बीते 11 सितंबर को उनकी कोरोना रिपोर्ट पॉजिटिव आने के बाद दिल्ली के अखिल भारतीय आयुर्विज्ञान संस्थान (एम्स) में भर्ती कराया गया था, जहां बुधवार को इलाज के दौरान अंगड़ी का 65 साल की उम्र में निधन हो गया। दिवंगत सुरेश अंगड़ी के निधन पर पीएम मोदी समेत कई राजनेता उन्हें श्रद्धांजलि दे रहे हैं। सुरेश अंगड़ी मोदी कैबिनेट में पहले नेता हैं, जिनकी कोरोना से मौत हुई है। सुरेश अंगड़ी कोरोना के कारण मरने वाले कर्नाटक के दूसरे सांसद हैं। बता दें कि, रेल राज्य मंत्री सुरेश अंगड़ी कर्नाटक के बेलगाम से लोकसभा सांसद थे। वह बेलगाम से चार बार लोकसभा के सदस्य निर्वाचित हुए। 2019 के चुनाव में भी उन्हें जीत मिली थी। वह 2004, 2009, 2014 और 2019 में लोकसभा चुनाव जीतकर संसद पहुंचे थे। कांग्रेस नेता गुलाम नबी आजाद ने सुरेश अंदड़ी के निधन पर दुख व्यक्त करते हुए अपने ट्वीट में लिखा, 'कोरोना वायरस के चलते रेल राज्य मंत्री सुरेश अंगड़ी के असामयिक निधन के बारे में सुनकर दुख हुआ, उनके परिवार के प्रति हार्दिक संवेदना। मैं सर्वशक्तिमान से प्रार्थना करता हूं कि उनकी आत्मा को शांति दे।'रेल मंत्री पीयूष गोयल ने भी उनके निधन पर शोक व्यक्त किया। उन्होंने कहा कि वह मेरे भाई जैसे थे। लोगों के प्रति उनकी प्रतिबद्धता और समर्पण का वर्णन करने के लिए मेरे पास शब्द नहीं हैं।कांग्रेस नेता जयराम रमेश ने केंद्रीय मंत्री अंगड़ी के निधन पर दुख व्यक्त किया है। उन्होंने ट्वीट किया, "मुझे याद है कभी मुस्कुराते हुए अंगड़ी-जी। यह दुखद समाचार सुनकर बहुत दर्द हुआ"। केंद्रीय रेल राज्यमंत्री सुरेश अंगड़ी के निधन पर बीजेपी नेता संबित पात्रा ने दुख व्यक्त करते हुए अपने ट्वीट किया है। पात्रा ने दिवंगत आत्मा की शांति के लिए प्रार्थना की है।केंद्रीय रेल राज्यमंत्री सुरेश अंगड़ी के निधन पर बिहार के बेगुसराय से सांसद गिरिराज सिंह ने कहा, 'कोरोना से रेल राज्य मंत्री सुरेश अंगड़ी की मृत्यु के बारे में बहुत ही दुखद समाचार आ रहा है। प्रभु उनकी आत्मा को शांति दे, कोई भी व्यक्ति कोरोना को हल्के में ना ले, बहुत खतरनाक है।'पूर्व प्रधानमंत्री एचडी देवगौड़ा ने भी रेल राज्य मंत्री के निधन पर शोक जताया और कहा कि उनके निधन से मुझे धक्का लगा है।